Joel Shatzky

Joel Shatzky (født. 30. november 1943 i Vancouver/Washington i USA, død 3. april 2020 i Ithaca i delstaten New York) var en amerikansk forfatter av teaterstykker og romaner og litteraturprofessor ved State University of New York.

Liv og virke

Bakgrunn
Joel Shatzky ble født i Vancouver i staten Washington, dit familien var flyttet fra New York City under andre Verdenskrig ettersom faren var med på å bygge Liberty-skip der. Etter krigen vendte de tilbake til østkysten. Joel vokste således opp i Bronx i New York City, gikk på Music and Art High School og Queens College. Han studerte ved City University of New York (CUNY), fikk i 1965 mastergrad ved University of Chicago og i 1970 doktorgrad for dramatisk litteratur fra New York University.

Karriere
Fra 1968 til sin emeritering i 2005 underviste han ved State University of New York i Cortland i delstaten New York. Han flyttet deretter til New York City og begynte i 2006 å undervise som adjunct professor ved Kingsborough Community College i Brooklyn.

Hans teaterstykke It’s a Clean, Well-lighted Place ble oppsatt i 1976 ved teateret tilkyttet Institute of Contemporary Arts i London. Skuespillet The Day They Traded Seaver ble i 1979 oppført av Soho Artists under ledelse av Dino Narrizano. Flere enaktere ble så oppsatt på Thirteenth Street Rep og  One Dream Theatre. Andre stykker ble fremført blant annet i Philadelphia, San Francisco og på Improv Theatre i Los Angeles.

Med sin hustru skrev Joel Shatzky boken Facing Multiple Sclerosis: Our Longest Journey (1999). I 2002 kom hans roman Iago’s Tale. I samarbeid med Michael Taub kom standardverkene Contemporary Jewish-American Novelists (1997) og Contemporary Jewish-American Dramatists and Poets (1999). Det førsnevnte ble av tidsskriftet Choice kåret til Outstanding Book of 1997. Hans beskjeftigelse med Holocausts historie  førte til utgivelsen av erindringene til de holocaustoverlevere Susan Cernyak-Spatz (Protective Custody Prisoner 34042) og Norbert Troller (Theresienstadt: Hitler’s «Gift» to the Jews).

Joel Shatzky, som led av Parkinsons sykdom, døde i april 2020 i Ithaca av komplikasjoner fra Covid-19.

Verker 
 Utg.: Norbert Troller Theresienstadt: Hitler’s “Gift” to the Jews 1991 Neuauflage 2004
 med Michael Taub: Contemporary Jewish-American Novelists 1997
 med Michael Taub: Contemporary Jewish-American Dramatists and Poets 1999
 med Dorothy Shatzky: Facing Multiple Sclerosis: Our Longest Journey, 1999
 med Ellen Hill: The Thinking Crisis: The Disconnection of Teaching and Learning in Today’s Schools 2001
 Iago’s Tale: A Novel 2002
 Well of Evil (Young Adult Novel) 2004
 Common Sense: What America Must Do to Save Democracy (med forord av Stephen Bronner), 2004
 Utg.: Susan Cernyak-Spatz Protective Custody Prisoner 34042 2005
 med Joanne Napoli: Eternal Duet: The Story of Robert and Clara Schumann, 2005
 Option Three: A Novel about the University, 2005
 Intelligent Design: A Fable Science-Fiction-Roman 2007

Referanser

Kilder 
The Huffington Post – Joel Shatzky

Eksterne lenker 
 Joel Shatzkys Homepage 

Litteraturvitere fra USA
Forfattere fra USA
Dramatikere fra USA
Redaktører
Professorer fra USA
Dødsfall relatert til covid-19 i USA
Personer fra Clark County i Washington
Personer fra New York City
Forfattere ofre for covidpandemien